ການຊົງຮຽກເອີ້ນຜູ້ທໍານວາຍ
ບົດຮຽນທີ 2 ສໍາລັບສະບາໂຕທີ 10 ຕຸລາ , 2026
“ແລ້ວ​ຂ້າພະເຈົ້າ​ກໍ​ໄດ້​ຍິນ​ອົງພຣະ​ຜູ້​ເປັນເຈົ້າ​ຖາມ​ວ່າ, “ເຮົາ​ຈະ​ໃຊ້​ຜູ້ໃດ​ໄປ? ຜູ້ໃດ​ຈະ​ເປັນ​ຜູ້ນຳ​ຖ້ອຍຄຳ​ຂອງເຮົາ​ໄປ​ກ່າວ​ຕາງ​ເຮົາ?” ຂ້າພະເຈົ້າ​ຈຶ່ງ​ຕອບ​ວ່າ, “ຂ້ານ້ອຍ​ຢູ່​ທີ່ນີ້ ໂຜດ​ໃຊ້​ຂ້ານ້ອຍ​ໄປ​ເຖີດ.””

ຊ່ວງເວລາຫ່າງກັນເຖິງ 1,900 ປີ ລະຫວ່າງ ອັບຣາຮາມ (ຜູ້ທໍານວາຍຄົນທໍາອິດໃນພັນທະສັນຍາເດີມ) ກັບໂຢຮັນ ຜູ້ໃຫ້ບັບຕິສະມາ (ຜູ້ທໍານວາຍຄົນທໍາອິດໃນພັນທະສັນຍາໃໝ່).
ຄົນທໍາອິດປະກາດພັນທະສັນຍາຜ່ານທາງ “ເຊື້ອສາຍ” ຄົນທີສອງປະກາດພັນທະສັນຍາຜ່ານທາງເຊື້ອສາຍ “ພຣະເຢຊູ” ຜູ້ທີ່ຈະເຮັດໃຫ້ພັນທະສັນຍາສໍາເລັດ
ໃນລະຫວ່າງນັ້ນ, ຜູ້ທໍານວາຍຄົນອື່ນໆ ໄດ້ຮັບການຮຽກເອີ້ນໃຫ້ມາຟື້ນຟູຄວາມສໍາພັນຂອງປະຊາຊົນກັບພຣະເຈົ້າ, ແລະ ຮັກສາຄວາມຄາດຫວັງໃນພຣະເມຊີອາໄວ້, ບາງຄົນເຖິງກັບປະກາດເວລາທີ່ແນ່ນອນຂອງການສະເດັດກັບມາຂອງພຣະເມຊີອາ.
ແລ້ວຜູ້ທໍານວາຍເຫລົ່ານີ້ໄດ້ຮັບການເລືອກຢ່າງໃດ? ແລະພວກເຂົາຕອບສະໜອງຕໍ່ການຊົງຮຽກເອີ້ນໃນຖານະເປັນຜູ້ທໍານວາຍແບບໃດ?

ອັບຣາຮາມ: ຜູ້ທໍານວາຍແຫ່ງພັນທະສັນຍາ
ເອລີຢາ: ຜູ້ທໍານວາຍແຫ່ງການຟື້ນຟູ
ເອຊາຢາ: ຜູ້ທໍານວາຍແຫ່ງພຣະເມຊີອາ
ດານີເອນ: ຜູ້ທໍານວາຍແຫ່ງອະນາຄົດ
ໂຢຮັນຜູ້ໃຫ້ບັບຕິສະມາ: ຜູ້ເລີ່ມຕົ້ນນໍາທາງ

ອັບຣາຮາມ: ຜູ້ທໍານວາຍແຫ່ງພັນທະສັນຍາ

“ພຣະເຈົ້າຢາເວ​ໄດ້​ບອກ​ອັບຣາມ​ວ່າ, “ຈົ່ງ​ອອກ​ໜີ​ຈາກ​ປະເທດ, ຍາດຕິພີ່ນ້ອງ ແລະ​ບ້ານເກີດ​ເມືອງນອນ​ຂອງ​ເຈົ້າ ແລະ​ໄປ​ສູ່​ດິນແດນ​ທີ່​ເຮົາ​ຈະ​ຊີ້​ແຈງ​ໃຫ້​ເຈົ້າ​ເຫັນ.” ປະຖົມມະການ‬ 

ອັບຣາຮາມເປັນບຸກຄົນທໍາອິດທີ່ຖືກເອີ້ນວ່າ “ຜູ້ທໍານວາຍ” (ປຖມກ. 20:7). ເພິ່ນເປັນຄົນທໍາອິດທີ່ຖືກເອີ້ນໂດຍພຣະເຈົ້າ ໃຫ້ອອກຈາກບ່ອນຢູ່ ແລະ ໄປອາໄສໃນບ່ອນທີ່ເພິ່ນບໍ່ຮູ້ຈຸດໝາຍປາຍທາງ (ປຖມກ 12:1).

ພ້ອມກັບການຊົງຮຽກເອີ້ນນັ້ນ ຍັງໄດ້ມີພັນທະສັນຍາຫລາຍປະການຕາມມາອີກດ້ວຍ: ພຣະພອນ, ການເຊີດຊູ, ຜ່ານທາງເພິ່ນ ພຣະພອນຈະໄປເຖິງຈຸດໝາຍ “ຄອບຄົວທັງປວງ ແລະ ແຜ່ນດິນໂລກ” (ປຖມກ 12:2-3).

ເພິ່ນຕອບສະໜອງຕໍ່ການຮຽກເອີ້ນແນວໃດ? “ດ້ວຍຄວາມເຊື່ອ, ເພິ່ນໄດ້ເຊື່ອຟັງ ຕອນທີ່ພຣະອົງຊົງບອກໃຫ້ເດີນທາງໄປທີ່ດິນແດນທີ່ເພິ່ນຈະໄດ້ຮັບເປັນມໍລະດົກ, ເພິ່ນອອກເດີນທາງໄປໂດຍບໍ່ຮູ້ວ່າກໍາລັງຈະໄປໃສ” (ຮຣ 11:8).

ໃນຖານະຜູ້ທໍານວາຍ, ອັບຣາຮາມບໍ່ໄດ້ຖືກເອີ້ນມາເພື່ອປະກາດເຕືອນເຖິງຫາຍະນະທີ່ກໍາລັງຈະມາເຖິງ, ແຕ່ເພື່ອປະກາດໃຫ້ໂລກຮູ້ເຖິງພຣະເຈົ້າຜູ້ທ່ຽງແທ້ ແລະ ເປີດເຜີຍເຖິງພັນທະສັນຍາເລື່ອງຄວາມລອດຜ່ານທາງພຣະເມຊີອາ

ອັບຣາຮາມ: ຜູ້ທໍານວາຍແຫ່ງພັນທະສັນຍາ
“ພຣະເຈົ້າຢາເວ​ໄດ້​ບອກ​ອັບຣາມ​ວ່າ, “ຈົ່ງ​ອອກ​ໜີ​ຈາກ​ປະເທດ, ຍາດຕິພີ່ນ້ອງ ແລະ​ບ້ານເກີດ​ເມືອງນອນ​ຂອງ​ເຈົ້າ ແລະ​ໄປ​ສູ່​ດິນແດນ​ທີ່​ເຮົາ​ຈະ​ຊີ້​ແຈງ​ໃຫ້​ເຈົ້າ​ເຫັນ.” ປະຖົມມະການ‬ 
ໃນລະຫວ່າງທີ່ອາໄສຢູ່ທີ່ການາອານ, ອັບຣາຮາມ (ຜູ້ທີ່ຊື່ເກົ່າແມ່ນ ອັບຣາມ) ໄດ້ພົບກັບພຣະເຈົ້າຫລາຍຄັ້ງ, ແລະ ໄດ້ຮັບຄໍາສັ່ງຕ່າງໆເຊັ່ນ:

· ເມືອງຊີເຄມ ພຣະອົງຊົງສັນຍາວ່າເຊື້ອສາຍຂອງເພິ່ນຈະໄດ້ຮັບເປັນດິນແດນມໍລະດົກ (ປຖມກ 12:6-7)
· ທີ່ເມືອງເບັດເທນ, ພຣະອົງຊົງຮື້ຟື້ນພັນທະສັນຍາ ແລະກ່າວວ່າ ເຊື້ອສາຍຂອງເພິ່ນຈະມີຫລາຍດັ່ງ ຂີ້ຝຸ່ນດິນ(ປຖມກ 13:14-18)
· ທີ່ເມືອງມໍາເຣ, ເພິ່ນໄດ້ຍິນຄໍາຢືນຢັນວ່າ ເຊື້ອສາຍຂອງເພິ່ນຈະມີຫລາຍດັ່ງດວງດວງ “ອັບຣາມເຊື່ອພຣະເຈົ້າ ແລະ ພຣະອົງອົງກໍ່ເຫັນວ່າເພິ່ນເປັນຄົນຊອບທໍາ” (ປຖມກ 15:1-6)
· ໃນເວລານັ້ນເອງ ພຣະເຈົ້າໄດ້ຊົງເຮັດພັນທະສັນຍາກັບອັບຣາມ ໂດຍສະເດັດຜ່ານທ່າມກາງເຄື່ອງບູຊາທີ່ຈັດຕຽມໄວ້ ປຖມກ 15:7-21
· ພຣະເຈົ້າຊົງປ່ຽນຊື່ຂອງເພິ່ນ ແລະ ເມຍຂອງເພິ່ນ ພ້ອມທັງຢືນຢັນວ່າ ຜູ້ສືບທອດຂອງພວກເຂົານັ້ນ ຈະເປັນລູກທີ່ເກີດຈາກເມຍຂອງອັບຣາຮາມ (ປຖມກ 17:1-8, 15-16)
· ພຣະເຈົ້າຊົງປາກົດພຣະອົງຕໍ່ອັບຣາຮາມ ພ້ອມກັບທູດສະຫວັນອີກສອງອົງ, ແລະ ຊົງແຈ້ງຂ່າວເລື່ອງການກໍາເນີດຂອງ ອີຊາກ ໃຫ້ພວກເຂົາຮັບຮູ້ (ປຖມກ 18:1-2, 10)
· ພຣະອົງຊົງມີພຣະປະສົງໃຫ້ອັບຣາມຖວາຍອີຊາກ ຜູ້ເປັນບຸດຊາຍນັ້ນ ໃຫ້ເປັນເຄື່ອງຖວາຍບູຊາ ແລະ ການທີ່ພຣະອົງຊົງຈັດຕຽມເຄື່ອງບູຊາອື່ນມາແທນທີ່ນັ້ນ ໄດ້ເຜີຍໃຫ້ເຫັນເຖິງແແຜນການອັນຍິ່ງໃຫຍ່ແຫ່ງການໄຖ່ບາບ (ປຖມກ 22:1-3, 9-13).


ເອລີຢາ: ຜູ້ທໍານວາຍແຫ່ງການຟື້ນຟູ
“ເອລີຢາ​ໄດ້​ຂຶ້ນ​ໄປ​ຢືນ​ຢູ່​ຕໍ່ໜ້າ​ປະຊາຊົນ ແລະ​ກ່າວ​ວ່າ, “ພວກທ່ານ​ຈະ​ໃຊ້​ເວລາ​ອີກ​ນານ​ເທົ່າໃດ​ຈຶ່ງ​ຈະ​ຕັດສິນໃຈ? ຖ້າ​ພຣະເຈົ້າຢາເວ​ແມ່ນ​ພຣະເຈົ້າ ຈົ່ງ​ນະມັດສະການ​ພຣະອົງ; ຖ້າ​ພະບາອານ​ແມ່ນ​ພຣະເຈົ້າ ຈຶ່ງ​ຂາບໄຫວ້​ພະບາອານ.” ແຕ່​ປະຊາຊົນ​ບໍ່​ຕອບ​ເພິ່ນ​ຢ່າງ​ໃດ​ໝົດ.” 1 ກະສັດ‬ 

ອາຮາບ ແລະ ເຢເຊເບນ ໄດ້ນໍາເອົາຊາວອິດສະຣາເອນໄປສູ່ການປະຖິ້ມຄວາມເຊື່ອຢ່າງຮ້າຍແຮງ, ມີພຽງບໍ່ເທົ່າໃດຄົນເທົ່ານັ້ນທີ່ຍັງຮັບໃຊ້ພຣະເຈົ້າ, ສ່ວນທີ່ເຫລືອແມ່ນຮັບໃຊ້ ແລະ ນະມັດສະການ ພະບາອານ; ເຈົ້າແມ່ອາເຊຣາ, ແລະພະອື່ນໆ. ໃນບໍຣິບົດນັ້ນ ພຣະເຈົ້າຈຶ່ງຊົງຮຽກເອີ້ນເອລີຢາຜູ້ທໍານວາຍມາເພື່ອຟື້ນຟູຄວາມສໍາພັນກັບຊົນຊາດທີ່ຊົງເລືອກນັ້ນ(1 ກສ 17:1).

ຫລັງຈາກເກີດໄພແຫ້ງແລ້ງຫລາຍປີ, ເອລີຢາໄດ້ຮຽກເອີ້ນເອົາຊາວອິດສະຣາເອນໄປທີ່ພູເຂົາກາເມນ ເພື່ອກະຕຸ້ນໃຫ້ພວກເຂົາກັບມາຫາພຣະເຈົ້າ, ແຕ່ພວກເຂົາບໍ່ສົນໃຈ, (1 ກສ 18:21). ດັ່ງນັ້ນ ພຣະເຈົ້າຈຶ່ງໄດ້ເຮັດການອັດສະຈັນ ເພື່ອໃຫ້ພວກເຂົາຮູ້ເຖິງພຣະເຈົ້າຜູ້ແທ້ຈິງ (1 ກສ 18:30-39).

ຂ່າວສານຂອງເອລີຢາຜູ້ທໍານວາຍແມ່ນ—ໃຫ້ປະຖິ້ມການເຄົາລົບຮູບບູຊາ ແລະ ຫັນມາຫາພຣະເຈົ້າ, ຈຸດປະສົງຫລັກຄື: ການຟື້ນຟູແທ່ນບູຊາຂອງຄອບຄົວ (ມາລະກີ 4:5-6).
ຜ່ານທາງການນະມັດສະການໃນຄອບຄົວ, ແລະ ການຟື້ນຟູໃນຄຣິດຕະຈັກ, ຊຸມຊົນ ແລະ ປະຊາຊາດ, ແມ່ນໃຜຈະເປັນຜູ້ທີ່ເຮັດສິ່ງນີ້ໃຫ້ສໍາເລັດ? ຂ້າພະເຈົ້າ ແລະ ພວກທ່ານເອງ ແມ່ນຄວນເຮັດໜ້າທີ່ ເປັນຄືກັບ (ເອລີຢາ) ທີ່ສັງຄົມຕ້ອງການ.


ເອຊາຢາ: ຜູ້ທໍານວາຍແຫ່ງພຣະເມຊີອາ
“ພວກເຮົາ​ທຸກຄົນ​ເປັນ​ດັ່ງ​ແກະ​ທີ່​ໄດ້​ຫຼົງເສຍ​ໄປ ແຕ່ລະຄົນ​ເດີນ​ຕາມ​ທາງ​ຂອງ​ຕົນເອງ​ທັງນັ້ນ. ແຕ່​ພຣະເຈົ້າຢາເວ​ໄດ້​ໃຫ້​ທ່ານ​ຮັບ​ໂທດທັນ ຄື​ໂທດກຳ​ທີ່​ເຮົາ​ທຸກຄົນ​ສົມຄວນ​ໄດ້​ຮັບ.” ເອຊາຢາ‬ 

ເອຊາຢາ ໄດ້ຮັບການຊົງຮຽກເອີ້ນໃຫ້ເຮັດໜ້າທີ່ ຂໍໃຫ້ປະຊາຊົນຍອມຮັບຄວາມບາບຂອງຕົນເອງ ແລະ ຍອມຮັບເອົາການໃຫ້ອະໄພຈາກພຣະເຈົ້າ (ອຊຢ 1:18).

ເມື່ອກະສັດອຸດຊີຢາໄດ້ຕາຍແລ້ວ, ເອຊາຢາ ໄດ້ເຫັນນິມິດອັນໜ້າເກງຂາມ ເຊິ່ງຕິດຢູ່ໃນຄວາມຊົງຈໍາຕະຫລອດ, ຊ່ວງເວລາແຫ່ງພັນທະກິດຂອງເພິ່ນແມ່ນ ຮູບພາບທີ່ພຣະເຈົ້າຊົງປະທັບຢູ່ໃນບັນລັງອັນບໍຣິສຸດ ທ່າມກາງແຮງສັ່ນສະເທືອນຂອງປະຕູພຣະວິຫານ: ຫົວໃຈຂອງຜູ້ທໍານວາຍຄົນນີ້ກໍ່ສັ່ນສະທ້ານ ດ້ວຍຄວາມຮູ້ສຶກວ່າບໍ່ຄູ່ຄວນກັບຕົນເອງ (ອຊຢ 6:1-5).

ເມື່ອໄດ້ຮັບການອະໄພແລ້ວ ເພິ່ນຈຶ່ງສາມາດປະກາດພຣະວັດຈະນະຂອງພຣະເຈົ້າໄດ້ຢ່າງກ້າຫານວ່າ “ຂ້ານ້ອຍຢູ່ທີ່ນີ້ ໂຜດໃຊ້ຂ້ານ້ອຍໄປເຖີດ” (ອຊຢ 6:6-8).

ພັນທະກິດອັນຍາວນານຂອງເພິ່ນບໍ່ພຽງແຕ່ລວມໄປເຖິງການຮຽກຮ້ອງໃຫ້ຜູ້ຄົນກັບໃຈໃໝ່ເທົ່ານັ້ນ ແຕ່ເພິ່ນຍັງໄດ້ປະກາດເຖິງພຣະຣາຊກິດຂອງພຣະເຢຊູ ຜູ້ເປັນພຣະເມຊີອາ ອີກດ້ວຍ
ຍ້ອນແບບນີ້ຈຶ່ງບໍ່ໜ້າແປກໃຈເລີຍວ່າ ພຣະຄໍາ ເອຊາຢາ ໄດ້ຮັບການຂະໜານນາມວ່າເປັນ ”ຂ່າວປະເສີດ ກ່ອນທີ່ຈະມີຂ່າວປະເສີດ the proto-gospel".

ເອຊາຢາ: ຜູ້ທໍານວາຍແຫ່ງພຣະເມຊີອາ
“ພວກເຮົາ​ທຸກຄົນ​ເປັນ​ດັ່ງ​ແກະ​ທີ່​ໄດ້​ຫຼົງເສຍ​ໄປ ແຕ່ລະຄົນ​ເດີນ​ຕາມ​ທາງ​ຂອງ​ຕົນເອງ​ທັງນັ້ນ. ແຕ່​ພຣະເຈົ້າຢາເວ​ໄດ້​ໃຫ້​ທ່ານ​ຮັບ​ໂທດທັນ ຄື​ໂທດກຳ​ທີ່​ເຮົາ​ທຸກຄົນ​ສົມຄວນ​ໄດ້​ຮັບ.” ເອຊາຢາ‬ 
ບົດທີ 53 ໄດ້ອະທິບາຍລະອຽດກ່ຽວກັບແຜນການໄຖ່ບາບທີ່ພຣະເຢຊູຊົງເຮັດໄວ້ ດັ່ງນີ້:

· ພຣະອົງຊົງດຶງດູດຜູ້ຄົນດ້ວຍຈິດວິນຍານບໍ່ແມ່ນຮູບຮ່າງພາຍນອກ( ຂໍ້ 2)
· ພຣະອົງຊົງຖືກດູໝິ່ນ, ທຸກທໍລະມານ ແລະ ຖືກປະຕິເສດ (ຂໍ້ 3)
· ເຖິງວ່າພຣະອົງຈະຮັກສາຜູ້ຄົນຈໍານວນຫລາຍ ແຕ່ພວກເຂົາບໍ່ຍອມຮັບພຣະອົງ(ຂໍ້ 4)
· ທີ່ການຕາຍເທິງໄມ້ກາງແຂນ ພຣະອົງໄດ້ມອບຄວາມລອດໃຫ້ແກ່ພວເຮົາ (ຂໍ້ 5)
· ພຣະອົງຊົງແບກຮັບຄວາມບາບຂອງພວກເຮົາທັງໝົດ (ຂໍ້ 6)
· ພຣະອົງບໍ່ໄດ້ແກ້ໂຕ ຕໍ່ໜ້າຜູ້ກ່າວຫາ (ຂໍ້ 7)
· ພຣະອົງຊົງຖືກສອບສວນ ແລະ ຖືກພິພາກສາໃຫ້ເຖິງແກ່ຊີວິດ (ຂໍ້ 8)
· ພຣະອົງຊົງຖືກຝັງໄວ້ພ້ອມກັບຄົນຮັ່ງມີ (ຂໍ້ 9ກ)
· ພຣະອົງບໍ່ເຄີຍເຮັດບາບ
(ຂໍ້ 9ຂ)
· ພຣະອົງຊົງຟື້ນພຣະຊົນ ຫລັງຈາກສິ້ນພຣະຊົນ
(ຂໍ້ 10)
· ມື້ໜຶ່ງພຣະອົງຈະຊົງປະທັບຢູ່ຮ່ວມກັບຜູ້ທີ່ໄດ້ຮັບຄວາມລອດ(ຂໍ້ 11)
· ໃນຂະນະດຽວກັນ ພຣະອົງກໍ່ຊົງອະທິຖານເພື່ອພວກເຮົາ(ຂໍ້ 12)

ດານີເອນ: ຜູ້ທໍານວາຍແຫ່ງອະນາຄົດ
“ແຕ່​ມີ​ພຣະເຈົ້າ​ອົງ​ໜຶ່ງ ເທິງ​ສະຫວັນ ທີ່​ເປີດເຜີຍ​ຄວາມ​ເລິກລັບ​ທັງຫລາຍ. ພຣະອົງ​ໄດ້​ບອກ​ພະຣາຊາ​ຂອງ​ຂ້ານ້ອຍ​ໃຫ້​ຮູ້​ເຖິງ​ສິ່ງ​ທີ່​ຈະ​ເກີດຂຶ້ນ​ໃນ​ອະນາຄົດ. ບັດນີ້ ຂ້ານ້ອຍ​ຈະ​ບອກ​ຄວາມຝັນ ແລະ​ນິມິດ​ທີ່​ທ່ານ​ມີ​ຂະນະທີ່​ທ່ານ​ໄດ້​ນອນ​ຫລັບ​ຢູ່ນັ້ນ.” ດານີເອນ‬ 

ນັບແຕ່ເລີ່ມຕົ້ນ, ດານີເອນເປັນທີ່ຮັບຮູ້ວ່າ ຜູ້ສັັດຊື່. ເພິ່ນເປັນຄົນທີ່ສັດຊື່ແມ້ແຕ່ເລື່ອງອາຫານ (ດນອ 1:8); ສັດຊື່ໃນການເຮັດໃຫ້ພຣະເຈົ້າໄດ້ຮັບກຽດສັກສີ (ດນອ 2:27-30); ສັດຊື່ໃນການບອກກ່າວສິ່ງຊົ່ວຮ້າຍໃຫ້ແກ່ກະສັດເນບູກາເນດຊາ (ດນອ 4:19); ສັດຊື່ໃນການຕັກເຕືອນເລື່ອງຄວາມບາບຂອງກະສັດ ເບັນຊັດຊາເຣ (ດນອ. 5:22-23); ສັດຊື່ໃນການອະທິຖານ (ດນອ 6:10).

ນອກຈາກສິ່ງທີ່ເພິ່ນໄດ້ສະແດງອອກຜ່ານທາງຊີວິດຂອງຕົນເອງແລ້ວ, ເພິ່ນຍັງໄດ້ຖືກເອີ້ນໃຫ້ປະກາດເຖິງຄວາມຈະເລີນຮຸ່ງເຮືອງ ແລະ ການຫລົ້ມສະຫລາຍຂອງອານາຈັກທີ່ໃຫຍ່ໆຂອງໂລກ ເຊັ່ນ: ບາບີໂລນ, ເປີເຊຍ, ກຣິກ, ໂຣມ ແລະ ຢູໂຣບ (ດນອ 2, 7-12).

ທ່າມກາງຄໍາພະຍາກອນທີ່ກ່ຽວກັບອານາຈັກເຫລົ່ານັ້ນ ດານີເອນຍັງໄດ້ປະກາດເຖິງການພິພາກສາ (ດນອ 7:9-10) ແລະ ຊ່ວງເວລາທີ່ແນ່ນອນຂອງການຈະສະເດັດມາເກີດຂອງພຣະເຢຊູ (ດນອ 9:24-27).

ຄໍາທໍານວາຍຂອງເພິ່ນ ຊ່ວຍໃຫ້ພວກເຮົາເຂົ້າໃຈເຖິງຄວາມສໍາເລັດຂອງຄໍາທໍານວຍຕາມທີ່ໄດ້ກ່າວໄວ້, ແລະ ອານາຈັກທີ່ຈະມາເຖິງ ນັ້ນກໍ່ຄື ອານາຈັກຂອງພຣະເຈົ້າ (ດນອ 2:44; 7:27).

ໂຢຮັນຜູ້ໃຫ້ບັບຕິສະມາ: ຜູ້ທໍານວາຍ ການນໍາທາງ
“ໂຢຮັນ​ຈຶ່ງ​ຕອບ​ວ່າ, “ຝ່າຍ​ເຮົາ​ເປັນ​ສຽງ​ຂອງ​ຜູ້​ທີ່​ຮ້ອງ​ປະກາດ​ໃນ​ຖິ່ນ​ແຫ້ງແລ້ງ​ກັນດານ​ວ່າ, ຈົ່ງ​ເຮັດ​ຫົນທາງ​ຂອງ​ອົງພຣະ​ຜູ້​ເປັນເຈົ້າ​ໃຫ້​ຊື່​ໄປ ຕາມ​ທີ່​ຜູ້ທຳນວາຍ​ເອຊາຢາ​ໄດ້​ກ່າວ​ໄວ້.” ໂຢຮັນ‬ 

ເຊັ່ນດຽວກັນກັບຜູ້ທໍານວາຍຄົນອື່ນໆ—ເຊັ່ນ ຊາມູນເອນ ຫລື ເຢເຣມີຢາ, ໂຢຮັນ ໂຢຮັນໄດ້ຮັບການຊົງຮຽກເອີ້ນໄວ້ຕັ້ງແຕ່ກ່ອນທີ່ເພິ່ນຈະເກີດ ແລະເພິ່ນໄດ້ຮັບມອບໝາຍໃຫ້ເຮັດພາລະກິດຂອງທ່ານເອລີຢາ ໃນຖານະຜູ້ທໍານວາຍຫົນທາງສໍາລັບພຣະເມຊີອາ (ລກ 1:13-17).

ວິຖີຊີວິດທີ່ລຽບງ່າຍ ແລະ ເຄັ່ງຂັດ, ປະກອບກັບຄວາມໜັກແໜ້ນໃນການຊີ້ໃຫ້ເຫັນເຖິງຄວາມບາບ ແລະ ຄວາມຮ້ອນຮົນໃຫ້ຜູ້ຄົນກັບໃຈໃໝ່ ເຮັດໃຫ້ມີຜູ້ຄົນຈໍານວນຫລາຍມາຮັບບັບຕິສະມາ (ມລກ 1:4-6). ພັນທະກິດຂອງເພິ່ນຖືວ່າເປັນຈຸດປ່ຽນທີ່ສໍາຄັນ ເຊິ່ງມານຊາຕານເຮັດໄດ້ພຽງແຕ່ຂັດຂວາງຢ່າງອ່ອນແຮງ ໂດຍການເຮັດໃຫ້ຜູ້ທໍານວາຍຄົນນີ້ຕ້ອງຈົບຊີວິດລົງ ແຕ່ຂ່າວປະເສີດຍັງດໍາເນີນຕໍ່ໄປ (ລກ 9:9).

ວຽກງານຂອງໂຢຮັນ (ເຊິ່ງເປັນວຽກດຽວກັນກັບທ່ານເອລີຢາ) ເຊິ່ງຕອນນີ້ແມ່ນວຽກຂອງພວກເຮົາ. ພວກເຮົາໄດ້ຮັບການຊົງຮຽກເອີ້ນໃຫ້ຕຽມຫົນທາງສໍາລັບການສະເດັດກັບມາຂອງພຣະເຢຊູ ໂດຍການປະກາດຂ່າວປະເສີດເລື່ອງການກັບໃຈໃໝ່ ແລະ ຄວາມລອດ ເຊິ່ງໄດ້ຮັບຜ່ານທາງການສິ້ນພຣະຊົນຂອງພຣະອົງ.

ເສັ້ນທາງນີ້ບໍ່ໄດ້ໂຮຍດ້ວຍດອກກຸຫລາບ ແຕ່ຕ້ອງອາໄສຄວາມສັດຊື່, ຄວາມໜັກແໜ້ນໝັ້ນຄົງ ແລະ ຄວາມທຸ່ມເທ, ເຖິງຈະບໍ່ມີຫລັກປະກັນເລື່ອງຄວາມປອດໄພທາງກາຍ, ແຕ່ພວກເຮົາກໍ່ປອດໄພດ້ານຈິດວິນຍານ ແລະ ຊີວິດນິຣັນດອນແນ່ນອນ.

EGW (Prophets and Kings, p. 22)
"ສິ່ງທີ່ມີຄຸນຄ່າເປັນພິເສດສຳລັບຄຣິສຕະຈັກຂອງພຣະເຈົ້າເທິງແຜ່ນດິນໂລກໃນປັດຈຸບັນ—ຜູ້ດູແລສວນອະງຸ່ນຂອງພຣະອົງ—ຄືຂໍ້ຄວາມຕັກເຕືອນ ແລະ ຄຳແນະນຳທີ່ປະທານໃຫ້ຜ່ານທາງຜູ້ເຜີຍພຣະວັດຈະນະ, ຜູ້ທໍານວາຍ ຜູ້ທີ່ໄດ້ເຮັດໃຫ້ປະສົບການ/ວັດຖຸປະສົງນິລັນດອນຂອງພຣະອົງສຳລັບມະນຸດສະຍະຊາດແຈ່ມແຈ້ງຂຶ້ນ. ໃນຄຳສອນຂອງພວກຜູ້ເຜີຍພຣະວັດຈະນະ, ຄວາມຮັກຂອງພຣະອົງທີ່ມີຕໍ່ເຜົ່າພັນທີ່ຫຼົງຜິດ ແລະ ແຜນການຂອງພຣະອົງສຳລັບການຊ່ວຍພວກເຂົາໃຫ້ພົ້ນນັ້ນໄດ້ຖືກເປີດເຜີຍຢ່າງແຈ້ງສະອາດ. [...] ແລະ ໃນປັດຈຸບັນ ຂໍ້ຄວາມຂອງພຣະເຈົ້າເຖິງຄຣິສຕະຈັກຂອງພຣະອົງ—ເຖິງຜູ້ທີ່ກຳລັງຄອບຄອງສວນອະງຸ່ນຂອງພຣະອົງໃນຖານະຊາວສວນທີ່ສັດຊື່—ກໍບໍ່ແມ່ນຂໍ້ຄວາມໃດອື່ນ ນອກຈາກຂໍ້ຄວາມທີ່ໄດ້ກ່າວຜ່ານຜູ້ເຜີຍພຣະວັດຈະນະໃນສະໄໝໂບຮານວ່າ: “ໃນ​ວັນ​ນັ້ນ ພຣະເຈົ້າຢາເວ​ຈະ​ກ່າວ​ເຖິງ​ສວນອະງຸ່ນ​ຂອງ​ພຣະອົງ ທີ່​ໃຫ້​ຄວາມ​ພໍໃຈ​ນັ້ນ​ວ່າ, “ເຮົາ​ເຝົ້າເບິ່ງ​ແລະ​ຫົດ​ນໍ້າ​ມັນ​ບໍ່ໄດ້​ຂາດ. ເຮົາ​ເຝົ້າ​ຮັກສາ​ທັງເວັນ ແລະ​ທັງຄືນ ເພື່ອ​ບໍ່​ໃຫ້​ຜູ້ໃດ​ມາ​ທຳຮ້າຍ​ມັນ​ໄດ້.” ເອຊາຢາ‬ 

APPENDIX: ການຊົງຮຽກເອີ້ນຜູ້ທໍານວາຍ ທ່ານນາງ ເອເລັນ ຈີ ໄວທ໌ ELLEN G. WHITE
ທ່ານນາງ ເອເລັນ ຈີ ໄວທ໌ ກູນ ຮາມອນ Ellen Gould Harmon ໄດ້ເຫັນນິມິດຄັ້ງທໍາອິດໃນປີ 1844, ຕອນທີ່ເພິ່ນມີອາຍຸໄດ້ 17 ປີ.
ທ່ານ ວິນລຽມ ມິນເລີ William Miller ໄດ້ຕີຄວາມຂອງຄໍາພະຍາກອນ ໃນພຣະທໍາ ດານີເອນ 8:14 ວ່າເປັນການປະກາດການຈະສະເດັດກັບມາຂອງພຣະເຢຊູໃນປີ 1843. ພາຍຫລັງ, ເພິ່ນກໍານົດເປັນວັນທີ 22, ປີ 1844, ແຕ່ພຣະເຢຊູຍັງຄົງບໍ່ທັນສະເດັດກັບມາ
"ໃນບໍລິບົດນັ້ນ, ທ່ານນາງເອເລັນ (Ellen) ໄດ້ຮັບການເປີດເຜີຍໃຫ້ເຫັນເສັ້ນທາງໜຶ່ງທີ່ນຳພາຈາກແຜ່ນດິນໂລກນີ້ໄປສູ່ເມືອງເຢຣູຊາເລັມແຫ່ງສະຫວັນ, ແລະ ບັນດາຜູ້ເຊື່ອທີ່ຄອງຄອຍພຣະອົງ (Adventist) ກໍກຳລັງເດີນທາງໄປສູ່ເມືອງບໍລິສຸດນັ້ນ ໂດຍມີພຣະເຢຊູຊົງນຳທາງ. ຖ້າສາຍຕາຂອງພວກເຂົາຍັງຄົງຈົດຈໍ້ຢູ່ທີ່ພຣະເຢຊູ, ພວກເຂົາກໍຈະກ້າວໜ້າໄປຕາມເສັ້ນທາງນັ້ນ. ແຕ່ຖ້າພວກເຂົາຫຼຽວເບິ່ງໄປທາງອື່ນ, ພວກເຂົາກໍຈະຕົກເລົ່າອອກຈາກເສັ້ນທາງ."
"ດ້ວຍນິມິດນີ້, ພຣະເຈົ້າຊົງໃຫ້ຄວາມໝັ້ນໃຈກັບບັນດາຜູ້ເຊື່ອວ່າ ພວກເຂົາກຳລັງຢູ່ເທິງເສັ້ນທາງທີ່ຖືກຕ້ອງ. ແມ້ວ່າໃນຕອນທຳອິດຈະມີຄົນຈຳນວນໜ້ອຍທີ່ເຊື່ອ ທ່ານນາງ ເອເລັນ (Ellen), ແຕ່ໃນທີ່ສຸດນາງກໍໄດ້ຮັບການຍອມຮັບໃນຖານະຜູ້ເຜີຍພຣະວັດຈະນະ. ຂໍ້ຄວາມຂອງນາງໄດ້ໃຫ້ກຳລັງໃຈ ແລະ ນຳພາປະຊາຊົນອັດເວນທິດ (Adventist) ມາຕັ້ງແຕ່ຈຸດເລີ່ມຕົ້ນ, ແລະ ຍັງຄົງທຳໜ້າທີ່ນັ້ນຕໍ່ໄປໃນປັດຈຸບັນ."

